Missatge: La cursa dels multimilionaris: Branson provarà avui d’esdevenir el primer turista espacial de la històriaL'empresari britànic s'avança nou dies a la missió que tenia programada Jeff BezosEl propietari i fundador d’Amazon, Jeff Bezos, anunciava a principi de juny la intenció d’anar a l’espai el 20 de juliol, esdevenint així el primer turista espacial de la història. No obstant això, amb un marge de poc més d’una setmana, Richard Branson, fundador de Virgin, s’ha avançat i ha programat el trajecte per avui mateix. Es podrà veure en directe:https://youtu.be/RTpWYWIfhttps://youtu.be/RTpWYWIfP7YP7YL’empresari britànic, de setanta anys, anirà a bord d’una nau de la seva companyia, Virgin Galactic, i formarà part de la missió Unity 22, el viatge de prova número vint-i-dos de l’aeronau VSS Unity. Aquest vol comptarà amb dos pilots i quatre tripulants vinculats a la companyia: el mateix Branson, l’astronauta Beth Moses, l’enginyer Colin Bennett i la vice-presidenta de l’empresa, Sirisha Bandla.L’avió espacial suborbital s’enlairarà des de l’estat nord-americà de Nou Mèxic. Virgin Galactic, fundada el 2004 amb l’objectiu de desenvolupar els viatges comercials a l’espai, va completar fa poc l’anàlisi de les dades del darrer vol, fet el 22 de maig, i va concloure que tot era llest per a avaluar una prova de cabina. Si tot va bé, la companyia preveu d’oferir vols turístics a partir del 2022.L'article sencer a Vilaweb:https://www.vilaweb.cat/noticiehttps://www.vilaweb.cat/noticies/espai-multimilionaris-branson-primer-turista-espacial-historia/s/espai-multimilionaris-branson-primer-turista-espacial-historia/

Resposta: M'ho estic mirant... resumint es un avió impulsat per un altre avió, que el deixa a certa altura i a partir d'allà ja tira per si sol. Consisteix en un avió petitet que pot anar fins a l'espai sub orbital i tornar, amb finestres en forma d'ull de bou per mirar amunt i als costats. Suposo que només fan una volteta mirant per les finestres i tornen, al directe que has passat es flipen moltíssim xD però moltíssim. Entre les pauses d'entrevistes i mini documentals el presentador fa veure que juga amb joguines en forma de la VSS Unity i coses així.